Muscaria Exotica Musei Civici Januensis 
observata et distincta a Prof. camillo rondaxi 


flippoboscita exotica non vel minus cognita j 1 ) 


Fam. NYCTERIBIDAE, Lch. 

Gen. Cyclopodia Klnt. 

Nycteribia Latu, et alior. 

Pedes non dilatato-compressi — tibiae sulcis duobus vel tribus 
circulariter impressae etc. 

Sp. — C. Albertisii m. Long. mill. 5. 

Nigro-picea, pedibus minus obscuris, sub-compressis. 

Coxae praesertim anticae elongatae, sub-conicae. 

Femora ad tertium circiter longitudinis transversim impressa. 

Tibiae annulis tribus in medietate basale impressis; intus se- 
tulis longiusculis tribus, extra duabus munitae. 

Thoracis pectines laterales satis apparentes. 

Abdomen maris sex-annulatum, segmentis duobus primis la- 
tiusculis, tribus sequentibus anguste transversis: sexto longissimo 
sub-conico, brevissime setuloso, apice mutico , lateribus setigeris: 
faeminae triannulatum, segmento basale leve mediocre, secundo 
maximo punctulis crebris elevatis sub-granuloso, lateribus ad 
apicem setoso: ultimo parvo, setulis marginalibus apici cincto. 

Yariat mas abdomine aliquando plus minusve rubescente. 

A speciebus congeneribus tibias transversim trisulcatas prae- 
co Speciebus Musei Civici Januensis, nonnullas addo coli. Prof. A. Bellardi 
taurinensis, mihi benigniter communicatas, et aliquas coli. meae. 

bentibus praecipue difert, annulis impressis in medietate basale 
sitis, non tibias in partes quatuor sub-aequales dividentibus. 

In Insula Goram (Moluccis) lecta a Clar. L. M. D'Albertis, 
ubi in Pteropis et forte aliis Chiropteris vivit. 

Exemplaria observata in Museo Civico Januense extant. 

Gen. Nycteribia Latr. et alior. 

Pedes non distincte dilatato-com pressi. 

Tibiae haud circulariter impressae. 

Sp. 1. — N. Jenynsii Westw. Klnt. etc. 

« Pallide ochraceo-flavescens , setis pectinibusque thoracis, et 
abdominis basi nigris: palpis longe setosis: oculis sessilibus, ro- 
tundatis, simplicibus: pedibus elongatis tenuibus, coxis anticis 
brevioribus, femoribus tibiisque paulo-compressis. Abdomine ovato, 
seriebus transversis setarum rigidarum notato, segmento ultimo 
laminis duabus elongatis , incurvis contiguis stiloque carnoso in- 
termedio subtus terminato » Westwood. — Habitat in Chi na. 

(Nota). In exemplare observato tibiae setas duas longiores 
praebent satis distinctas, in figuris Kolenati et Macquartii ab 
illa Westwoodii desumptis, non observandas, sed nota ista tan- 
tum, quae facilius fortuita, et patria diversa, speciem distinctam 
indicare non credidi. 

Specimen quod vidi in Museo Civico Januense adest, ex Insula 
Ambo in a procedens, ubi Rhinolophi euryotis parasitum. 

Sp. 2. — N. Ferrarii n. 

Testaceo-lutescens, abdomine late fusco, unguibus et pectinibus 
thoracis nigris. 

Pedes pallidiores, exiles, sub-nudi, vix tibiarum setulae aliquae 
distinctiores: coxis anticis satis longis: femoribus omnibus ad 
medium circiter transversim impressis: tibiis haud circulariter 
sulcatis: metatarsis gracilibus, circiter longitudinem tibiarum 
aequantibus. 

Abdomen segmentis basalibus forma ordinaria, breviter margini 
postico setulosis; apicale elongato, leve, et cauda longa, apici 
bifida terminato (in specimine observato) sub ventre incurvata: 

isto ad basim segmenti ultimi apophisi longiuscula, sub-conica 
instructo. 

Unicum exemplar Musei Civici Januensis vidi, prope B ata- 
viam, in Insula Java inventum a Cl. J. B. Ferrari, sed hospite 
in quo vivit non determinato. 

Sp. 3. — N. Bellardii n. Long. mill. 2. 

Luteo sub-testacea, pedibus pallidioribus, non dilatato-com- 
pressis. 

Coxae etiam anticae non distincte elongatae: femora in parte 
basale transversim impressa, sub-nuda, vix versus apicem setulis 
aliquibus instructa: tibiae haud circulari ter incisae, crebre pilosae, 
setulis exilibus sed distincte longioribus 3-4, basale majore: tarsi 
tibiis paulo breviores. 

Exemplaria duo observavi Musei Prof. A. Bellardi, in Chi- 
ropteris non determinatis Americae meridionalis inventa. 


Fam. HIPPOBOSGIDAE, Lch. 

Gen . Lipoptena Nitz. 

Sp. 1. — L. capreoBi Rnd. 9* Long. mill. 3-3 J / 4 . 

Faem. Distinctissima est a Lip. cervi L. non solum statura 
fere duplo minore, sed praecipue oculorum forma, et abdominis 
pictura: nam oculi in nostra manifeste magis angustati praeser- 
tim postice, non ut in sp. Linneana ovato-sub-rotundati. 

Abdomen vere totum sordide flavidum, vel pallide testaceum, 
vix basi sub-ferrugineum , non obscure brunneum, vittis tribus 
sordide albidis, transversis in dorso signatum. 

Difert etiam a faemina sequenti L. mazamae J cui partim si- 
milis, prae caeteris, proboscide crassi uscula, modice elongata, 
et testaceo-rufa ; et etiam pedibus longe, abdomineque breviter 
nigro setulosis. 

Mas ignotus sed probabiliter ut in congenere cervi alatus. 

In Insula Cypri lecta, sed hospite in quo vivit ignoto. 

Coli. Pr. Bellardi. 

Sp. 2. L. mazamae n. 9 • Long. mill. 2 ] / 4 - 2 J / 2 . 

Faem. similis faem. i. capreoli sed minor et pallidior. 

Difert a sp. cervis ut praecedens, praeter staturam satis mi- 
norem, praesertim colore abdominis toto et aequaliter pallide 
rufo, basi tantum obscuriore, non transversim in dorso pallide 
vel sub-albidi fasciati. 

A L . capreoli praecedente etiam distinctissima , statura minore c 
et praecipue proboscide brevissima, nigra, et exile: non rufo- 
testacea, mediocriter longa et crassiuscula. 

Ab utraque vero diversa, corpore manifeste minus piloso et 
setuloso, scilicet pedibus parce et breviter setiger is, et abdomine 
sub-nudo. 

Mas, ut in congeneribus facilius alatus, sed non cognitus. 

In America meridionale et media Cervi mexicani parasita. 

Collectionis Bellardi. 

Gen. Myiophthiria Rndn. ( x ). 

Specie aliqua nova nuper detecta , diagnosi genericae jam evul- 
gatae, notae aliquae addendae sunt, quae ideo sic reformanda. 

Caput elongatum, a thorace distinctum: oculis lateralibus, lon- 
gitudinaliter sub-ovatis. 

Antennae laminiformes vel squamiformes setosissimae. 

Proboscis vel in haustelluin filiforme elongata, vel non. 

Alae magis vel minus breviores abdomine, apice rotundato et 
longe setoso: venis in parte anteriore decurrentibus, crassis, 
praeter costalem duabus, vel tribus si posteriore bifida: venula 
obliqua discoidale conjunctis, inde areolam basalem constituen- 
tibus, postice angulatim sub-den tatam. 

Pedes j praesertim postici, validi et elongati, pilosi, et unguibus 
trifidis apici tarsorum armati. 

Sp. observatae. 

a. Venae longitudinales sub costalem duae tantum, quia 
posterior tota usque ad apicem simplex. (*) 


(*) Annali dei Museo Civico di Genova, VII, 1875 p, 464. 

b. Proboscis in haustellum filiforme elongata. 

Palpi longi sub-incurvi duplo circiter longiores antennis. 

Sp. 1. — capsoides n. 

bb. Proboscis in haustellum filiforme non elongata. 

Palpi breves, circiter ut antennae. 

Sp. 2. — reduvioides Rndn. 

aa. Venae longitudinales sub costalem tres, quia posterior 
magis vel minus longe ab apice bifida. 

Sp. 3. — lygaeoides n. 

Sp. 1. — NI. capsoides n. Long . mill. fere 4. 

Corpus nigricante piceum et nigro-pilosum, oris margine et 
genis angustis sub oculos albicantibus. 

Proboscis basi crassa pallide lutescens, in haustellum filiforme 
elongata. 

Palpi elonga ti, sub-incurvi et paulo compressi, antennis duplo 
circiter longiores. 

Alae paulo fuscae antice obscuriores, venis crassis nigris, lon- 
gitudinalibus sui) costalem duabus, posteriore tota usque ad api- 
cem simplice. 

Pedes paulo ferruginei, unguibus atris, dente interiore tantum 
lutescente. 

Specimen Musei Civici Januensis , et mei a Collectione Prof. Bel- 
lardi provenientia qui speciei exemplaria plura obtinuit a Cei. 
Prof. C. Semper ab ipso in Insulis Philippi nis lecta, sed 
hospitem in quo inventa non notavit. 

Sp. 2. — NI. reduvioides Rndn. ( x ). 

Pluribus notis coloris, staturae, habitus, forma et numero ve- 
narum in alis etc. praecedenti similis, sed faciliter distinguenda, 
proboscide breve non in haustellum filiforme elongata, et palpis 
pariter brevibus, non sub-incurvis nec paulo compressis, longi- 
tudine circiter antennas aequantibus etc. 

Specimina aliqua observata Musei Civici Januensis, in Insula 


0) Annali dei Museo Civico di Genova, VII, 1875, p. 164. 

Bonae Fortunae (Borneo) lecta a Cei 0. Beccari, sed ani- 
mal in quo lecta non indicavit. 

Nuper a Cl. De Roder notitiam accepi, speciem hanc inventam 
fuisse etiam in Insulis Y i t i , parasitam Collocaliae vanikorensis 
(aves) et Emballonurae /uliginosae (Chiropt.). Sed differentia inter 
duo animantia, in quibus lecta dicitur, talis est ut dubium na- 
scatur, ea speciem unicam parasiti hospitare posse, et Myioplithirias 
meas aliquas, habitu valde similes confusas fuisse, et unam vel 
alteram istarum vel in hirundinide vel in cliiroptero vitam agere , 
sejunctim. 

Sp. 3. — M. lygaeoides n. 

Habitu, statura, colore et notis pluribus, M . reduvioidi , si- 
milis et cum eadem a capsoide distincta proboscide non in hau- 
stellum filiforme elongata, et palpis brevibus, non incurvis nec 
sub-compressis: sed ab utraque statim distinguenda venis longi- 
tudinalibus alarum extrinsecus tribus non duabus, quia posterior 
magis vel minus longe ab apice bifida etc. 

Exemplaria duo observata Musei Civici Januensis in Insula 
Ambo i na lecta fuerunt a Cei. 0.. Beccari, quorum habitatio 
non indicavit. 

Yide tamen circa mores speciei observationes ad praecedentem. 

(Nota). Si differentia venarum alarium inter istam et caeteras 
MyiophthiriaSj tanti praetii consideratur, ut sp. lygaeoides ty- 
pica consideranda sit generis proprii, tunc istud vocandum erit 
Myiocoryza . 

Gen . Ornithomyia Latr. 

A. Segmentum ultimum venae costalis valde longius prae- 
cedente. 

Sp. 1. — 0. andajensis n. Long. mill. 4 1 / z . 

Nigra, thoracis dorso nitidissimo, vix humeris pallide testaceis, 
ut basis scutelli. — Proboscis cum palpis nigricans, brevis. 

Frons nigricante nitida, vitta transversa verticis et macula 
sub-trigona prope antennas sordide flavidis. 

Antennae lutescentes, basi nigricante et nigro-pilosae. 

Abdomen nigricans, opacum, punctis minimis elevatis et cre- 
bris scabrieulum; in medio dorsi foveolis duabus impressum, et 
ad apicem tuberculis quatuor parvis nitidis, parmn prominentibus. 

Alae limpidae, sub-decolores, venis anterioribus nigricantibus: 
costalis segmento ultimo, praecedentibus simul sumptis. longiore: 
transversa intermedia circiter aequidistante ab exteriore et inte- 
riore. Pedes sordide glauci, partim nigricantes praecipue in parte 
supera femorum. 

Unicum exemplar vidi * Musei Civici Januensis , lectum ad 
Andai in Nova Guinea sept. a Cei. 0. Beccari, sed hospite 
non determinato. 

Sp . 2. — 0 . Gestroi n. Long. mill. 6-7. 

Corpus superne fusco-nigricans; capite luteo,, frontis medio 
excepto: Gkjpeum supra os flavicans, areola parva mediana im- 
pressa, nigra. Proboscis flavo-testacea. 

Antennae ut palpi lutescentes, illae squamiformes, mediocres, 
nigro-pilosae. 

Thorax disco dorsuale nigro nitente, humeris, lateribus, pec- 
tore et vitta basale transversa scutelli lutescentibus. 

Abdomen fusco-obscurum, opacum, basi anguste et fascia lon- 
gitudinale in medio ventris sub-luteis. 

Alae vix turbidae, ima base albicante nigro-maculata; venis 
majoribus nigricantibus; costalis segmento ultimo valde longiore 
praecedente: longitudinale prima circiter contra transversam in- 
termediam costali conjuncta; secunda satis ante, et tertia mani- 
feste ultra transversam exteriorem in costa desinentibus: trans- 
versa intermedia circiter aequidistante ab exteriore et interiore. 

Pedes late obscure fusci, tibiis anticis totis, et femoribus crassis 
inferne et antice plus vel minus sordide luteis; tarsis posticis 
nigricantibus, articulis intermediis pallidiusculis: anticis sub-luteis, 
ut late etiam intermediis ( ] ). 


(‘) Notis pluribus similis 0. metallicae Scbml. sed certe distincta, praeser- 
tim, proboscide lutescente non nigra; tibiis praesertim anticis linea nigra 
anteriore non marginatis; femoribus satis crassis; tarsis intermediis non 
totis nigricantibus, et statura circiter duplo majore, etc. 

Faem. Abdomen apici sulco longitudinale superius impressum, 
utrinque tuberculis duobus setuligeris concomitato , superis nigro- 
nitidis, inferis luteo-testaceis. 

Specimina aliqua Musei Civici Januensis lecta fuerunt a Doct. 
Gestro ad Insulam Galitam in mare tunetano, Falconis 
Eleonorae parasita. 

B. Segmentum ultimum venae costalis plus minusve brevius 
praecedente. 

Sp. 3. — 0 . Beilarcliana n. Long. mill. 7-8. 

Corpus nigro-piceum; capite ■, margine anteriore thoracis aut 
saltem humeris, scutelli vitta basali magis vel minus manifesta, 
vel rubescente-testaceis vel rufis. 

Oris labium, et antennae capite concoloria; istis latis et longis, 
organa oralia tegentibus, et fulvo-pilosis. 

Abdomen dorso nigricante, basi plus minusve anguste pallida, 
apice luride albicante, ventre obscure fusco. 

Alae paulo et aequaliter fuscescentes etiam angulo interiori: 
vena secunda longitudinale costam attingente contra, nisi fere 
ante transversam exteriorem: distantia tertiae in costale a se- 
cunda, magis quam dupla distantiae a quarta: vena transversa 
intermedia longior aut sub-aequale distantia ab exteriore. 

Pedes sordide glauci, femoribus superius fuscis: tibiis antice 
et postice anguste nigricante-marginatis: tarsis obscuris, poste- 
riorum articulis basalibus intus sub-glaucis. 

Qbserv. — A sequentibus G . Batchiana et hatamense , quibus 
habitu et statura similis, statim dignoscenda pilis antennarum 
fulvescentibus non nigris. 

Ab erythrocephala Lch. praecipue difert labio supra os non 
albido, sed capite rufescente concolore; abdomine non luteo sed 
nigricante etc. 

Specimen Musei Civici Januensis et meum, ex collectione 
Prof. Bellardi provenientia, qui plura exemplaria speciei possi- 
debat in Mexico lecta, sed habitatione eorum ignota. 

Sp. 4. — 0. batchiana Bell. Long . mill. 8. 

Statura, habitu, et notis capitis, pedum etc. praecedenti similis, 
sed faciliter ab eadem distinguenda, et praecipue, antennis nigro, 
non fulvo-pilosis: praeterea: 

Alarum venula transversa intermedia circiter duplo breviore 
distantia ab exteriore, non sub-aequale: vena longitudinale se- 
cunda manifeste paulo producta ultra transversam exteriorem, 
non fere ante, costali conjuncta. 

Scutellum in speciminibus duobus a me observatis basi non 
pallide vittatum etc. 

Notis distinctivis adde etiam patria satis diversa ut infra: 

Exemplar unum Musei Civici Januensis ad Grafton in Au- 
stralia lectum fuit a Cl. L. M. D’ Albertis, et aliud collectionis 
Bellardi insulas Philippinas habitat, dum sp. Bellardiana in Me- 
xico lecta. 

Omnium hospites ignoti. 

Sp. 5. — 0. hatamensis n. Long. mill. 7-7 ] / 2 . 

Similis fere in omnibus batchianae praecedenti, et civn eadem 
facillime confundenda, tamen certe diversa, et praecipue distin- 
guenda; vena prima longitudinale alarum, non aut vix contra 
transversam intermediam costali conjuncta, non manifeste ultra: 
vena secunda non ultra transversam exteriorem decurrente : venae 
costalis segmentum ultimum saltem duplo brevius praecedente, 
non ejusdem medietate longiore, etc. 

Quibus adde patriae differentia. 

Ab 0. Bellardiana statim distinguenda, prae caeteris, anten- 
narum pilis nigricantibus, non fui vescentibus. 

Exemplaria duo observata in Museo Civico Januense extant, 
ad Hatam in Nova Guinea inventa a Cei. 0. Beccari, sed 
mores eorum non notavit. 

Sp. 6. — 0. fusciventris Wdm. 

testacea ? Macq. 

« Mellea, abdomine fusco: pedibus viridibus » Wdm. (Ken- 
tuky). 

« Tete et thorax <Tun testace luisant; abdomen grisatre; pieds 
verts, tarses noires; ailes un peu jaunatres » Macq. (Columbia). 

Caeteri characteres distincti vi sunt: 

Clypeum supra os puncto basale impresso. 

Frons puncto ocellare nigricante notata. 

Caput et thorax sub-testacea, cum scutello. 

Abdomen fuscum. 

Antennae capite concolores, latiusculae, organa oralia tegentes. 

Alae leviter fusco-sub-luteae : vena longitudinale secunda costa- 
lem attingente contra transversam exteriorem, ista modice di- 
stante ab intermedia, quae late decolor observatur: tertiae lon- 
gitudinalis distantia a secunda, in costale, dupla et ultra distantia 
a quarta. 

Pedes lutei sub-glaucescentes , tarsis obscuris. 

In Mexico lecta, parasita Pyrangae hepaticae Swns. 

Coli. Bellardi. 

Sp . 7. — 0. pallida Say. Wdm. 

« Pallida: cellula alarum intermedia apici cellulae externae 
approximata » Wdm. 

Dilute sub-testacea, puncto ocellare, palpis et antennis nigri- 
cantibus, istis apici pallidis. 

Thorax vitta dorsuale fusca signatus. 

Alae vix sub-lutescentes, vena secunda longitudinale costam 
attingente manifeste ante non contra transversam exteriorem; 
ista fere in eadem linea sita cum interiore , quae partim decolor 
observatur: tertiae longitudinalis distantia a secunda, in costale, 
parum non duplo longior distantia a quarta. 

Abdomen dorso griseo sub-luteo, ventre et pedibus pallide sub- 
glaucis, tarsis et linea marginale tibiarum fuscis. 

Prius in Pensylvania inventa Sylviae sialis parassitaf sed 
specimen a me observatum collectionis Bellardi in Mexico in- 
ventum, hospite non determinato. 

Gen. Ornithoica n. 

Antennae tuberculifonnes, setis paucis apicalibus incurvis. 

Palpi ut proboscis brevissimi. 
Scatellum margine multisetoso. 



Alae satis longiores abdomine, apici rotundatae, margine an- 
tico basi villosulo, et extra setulis brevibus, rigidis ciliato: ad 
radicem areola axillare distinctissima: vena tertia longitudinale 
a transversa exteriore sursum flexa et costalem attingente satis 
longe ab ejusdem apice, et ipsae connexa longe in margine de- 
currente. 

Aliis notis proxima Ornithomyis partim, et Olfersiis partim. 

Sp. typ. — 0. Beccariina n. Long. corp. mill. 2-2 1 / 4 . 

Nigricans, humeris aliquando sordide testaceis. 

Antennae apice magis vel minus pallido, setis apicalibus nigris, 
paucis, longis, una longiore. 

Alae dilute fuscae, vena costale punctis pallidis notata, aliqui- 
bus prope basim, uno contra apicem venae secundae longitudi- 
nalis, quae in costa satis distat a tertia magis quam tertia a 
quarta: transversa intermedia antice incompleta et magis proxima 
exteriori quam axillari: istarum exteriore satis ante apicem sita 
tertiae longitudinalis. 

Pecles plus vel minus nigricantes, femoribus basi, et annulo 
medio tibiarum, praesertim posticarum, pallidioribus vel sub- 
testaceis. 

Exemplaria observata Musei Civici Januensis, in Amboina 
lecta a Cei. 0. Beccari, Ardeae albae parasita. 

Gen . Olfersia Wdm. 

Sp . 1. — 0. Macquartii mihi Long. mill. 5. 
fusca Macq. (olim in scheda). 

Nigricante-picea: proboscide lutescente, basi crassiuscula et in 
linguam filiformem elongata. 

Palpi elongati , sub-erecti, nigricantes, sub-conici. 

Frons non distincte foveolata nec punctis impressis signata, 
labio supra os sub-lutescente : orbitis angustis et areola verticis 
levibus nitentibus; area verticale antice in medio incisa, et in 
specimine nostro paulo ferruginante. 

Thorax in dorso cum scutello nitens. 

Abdomen nigricans, opacum, nigro -setigerum, lateribus et basi 
pallidis. 

Alae fuscae, venis obscure sub-luteis, abdomine duplo et ultra 
longiores: vena prima longitudinale contra transversam interio- 
rem desinente; secunda costalem attingente sic longe a trans- 
versa exteriore circiter ut ab interiore: tertia in costale satis 
remota a secunda et proxima quartae: transversa interiore di- 
midiata, non obliqua. 

Pedes fusci, femoribus basi paulo luride glaucis. 

Unicum exemplar possideo, olim a Cei. Macquartio missum, 
0. fuscae nomine (in scheda) distinctum, ex regione Novae 
G renatae proveniens. 

(Obs.) Nomen fuscae non servavi exemplari observato, non 
solum quia diagnosis qua 01. Auct. eam distinxit « fusca alis 
fuscanis » non consideranda, pluribus congeneribus conveniens; 
sed etiam quia specimen missum erronee 0. fuscae relatum fuisse 
cogito, nam characteres tanti praetii quibus nostra distincta est, si 
in fusca typica extarent, in diagnosi Cl. Auctoris non obliti essent. 

Sp . 2. — 0 . pallidilabris n. Long. mill. 6-7. 

Corpus nigrum; labio sordide albicante; fronte nec foveolata 
nec punctis impressis signata, orbitis angustis et areola verticis 
pumicatis, ista antice rotundata non in medio incisa. 

Proboscis nigricans in linguam filiformem non elongata. 

Palpi nigricantes, proboscide paulo longiores, et ad latera 
eam tegentes, non erecti. 

Thorax in dorso, cum scutello nitidissimus. 

Abdomen opacum, pilosulum, apici plus minusve luride albicans. 

Alae infuscatae, fuscedine postice versus basim dilutiore: venis 
nigris: secunda longitudinale, parum sed paulo ante transversam 

An?i. dei Mus. Civ. di St. Nat. Vol. XII. (30 Marzo 1878). 

exteriorem costalem attingente: tertia, in costa magis distante 
a quarta quam a secunda: transversa exteriore non obliqua, et 
paulo ante apicem sita primae longitudinalis. 

Pedes nigricantes, partim sordide glauci, praesertim antici, 
ut femora omnia subtus et basi. 

Exemplaria duo observavi Collectionis Bellardi in Mexico 
lecta, sed hospite ignoto. 

Sp. 3. — 0. obliquinervis n. Long. mill. 6-7. 

Nigro-picea: Frons puncto impresso supero, et minore infero 
prope os, signata: Verticis areola latiuscula, subtrigona, et or- 
bitis angustis nitidissimis. 

Palpi et proboscis breves, nigricantes. 

Abdomen nigro-opacum , apice plus minusve sordide albido. 

Alae infuscatae, angulo interiori axillari fuscedine dilutiore. 

Pedes nigricantes, femoribus basi, et paulo etiam inferne lu- 
ride glaucis etc. 

Notae istae 0. fuscipenni Macq. et aliis congeneribus etiam 
conveniunt , sed in nostra characteres adsunt magni momenti in 
diagnosibus auctorum non indicati, specificam differentiam com- 
probantes; ut sequitur. 

Sp. nostrae alae ad radicem tuberculum distinctum, elevatum, 
nitidum praebent: venulam transversam interiorem valde obli- 
quam, sub-integram , et interius longe ab apice longitudinalis 
primae sitam: secundam longitudinalem costali conjunctam di- 
stincte ultra transversam exteriorem, et in costa magis proxi- 
mam tertiae quam primae: tertiam magis proximam quartae 
quam secundae. 

Praeterea fuscipennis brasiliana, et obliquinervis mexicana. 

Specimina duo observata in Coli. Prof. Bellardi extant. 

Sp. 4. — 0. papuana n. Long. mill. 4. 

Sordide lutescente-grisea , pedibus satis pallidioribus. 

Frons macula fusca antica prope antennas signata. 

Antennae summo apice cum setis terminantibus, et unguibus 
tarsorum atris. 

Palpi satis elongati, sub-compressi. 

Alae fere limpidae, venis anterioribus nigricantibus, transversa 
interiore distinctissima et satis remota ab exteriore: vena costale 
ab apice secundae longitudinalis ad quartam distincte incrassata: 
prima longitudinale manifeste producta ultra transversam inte- 
riorem: secunda costali conjuncta satis ante transversam exte- 
riorem: tertia ad apicem magis proxima quartae quam secundae: 
costalis segmento ultimo fere duplo breviore penultimo. 

Pedes pallidi, sub-diapliani , parce setulosi. 

Unicum exemplar speciei observavi Musei Civici Januensis, ad 
Hatam in NovaGuinea sept. captum a Cei. 0. Beccari, 
sed hospite non determinato. 

Gen. Hippobosca Lin. 

Specierum hic descriptarum, notae praecipuae distinctionis. 

A. Yena tertia longitudinalis costam attingens a secunda 
distincte sejuncta. 

B. Scutellum superne albicante eburneum. 

Sp. 1. — canina Rndn. 

BB. Scutellum lateribus plus minus fusco-rufis vel ferrugi- 
neis, macula media albidi-lutescente. 

Sp. 2. — equina LlN. 

A A. Yena tertia longitudinalis costam attingens apici secun- 
dae connexa vel contigua. 

C. Yena longitudinalis tertia in venulam sub-transversam 
brevissimam mutata. 

Sp. 3. — aegyptiaca Macq. 

CC. Yena tertia modice longa et obliqua, non in transver- 
sam brevissimam mutata. 

D. Epistomii margo, et abdomen apici albicante-pilosa. 

Sp. 4. — bactriana n. 

DD. Epistomii margo anticus nigro-setulosus. 

Abdomen apici setulis et pilis nigricantibus et pallidis permixtis. 

Sp. 5. — camelina Savg. 

Sp. 1 . — H. canina Rndn. 

Sp. similis equinae Lin. et cum eadem facilius confundenda, 
sed distincta, statura minore, pictura pallidiore, et praecipue 
colore scutelli et partium oris. 

Illud in nostra sp. totum superne albicante sub-eburneum , 
non ad latera ferrugineum nec rufo-testaceum , macula tantum 
centrale fiavido-albicante. 

Organa vero suctoria rufescentia vel lutescentia, non nigri- 
cantia nec fusco-picea : praeterea vitta frontalis pallide rufa 
non obscure fusca ; venae alarum dilute testaceae non nigri- 
cantes etc. 

In tota Italia et in Europa saltem australe legitur cum se- 
quente permixta, mammalibus variis molesta, et minus raro in 
canibus; sed exemplaria speciei observavi Musei Civici Januensis 
in Persia lecta a March. J. Doria; et specimina collectionis 
Bellardi in Africa australe et orientale inventa. 


Sp. 2. — H. equina Lin. 

Similis praecedenti sed major et obscurior, et praecipue di- 
stincta colore scutelli et partium oris ut supra notavi: scilicet, 
scutello superne ad latera magis vel minus ferrugineo vel rufo 
macula centrale pallida, non toto albicante sub-eburneo; et pro- 
boscide cum palpis nigricante vel picea non rufescente vel lute- 
scente etc. 

Non solum in tota Europa vivit equis, bobus, canibus 
et aliis animantibus molesta, sed exemplaria observavi Musei 
Civici Januensis et collectionis Bellardi, in Africa et in In- 
sulis Canariis lecta. 

Sp. 3. — H. aegyptiaca Macq. 

Ab omnibus congeneribus facillime distinguenda, vena tertia 
longitudinale in venulam brevissimam sub-transversam mutata, 
quae in costale cum apice secundae conjungitur, et postice oritur 
a quarta inter duas transversas ordinarias , scilicet extra interio- 
rem et aiite exteriorem. 

Praeterea palpi nigri sunt vel nigricantes. 

Scutellum pallidissime lutescens, maculis duabus ferrugineis 
extra medium notatum. 

Pedes rufescentes, posticis femorum et tibiarum apice magis 
vel minus fuscis ; tarsis omnibus, et magis posticis ferruginantibus. 

Alae dilute fusco-luteae , venis testaceis. 

Abdomen fuscum, totum etiam apici albidi pilosum etc. 

Sp. Camelorum parasita, prius in Aegypto lecta; postea 
a Marcii. J. Doria etiam in Persia inventa. 

Collectionis Musei Civici Januensis, et Prof. Bellardi. 

Sp. 4. — H. bactriana n. 

Similis habitu praecedenti, sed semper paulo major et faciliter 
dignoscenda longitudine et obliquitate venae tertiae longitudinalis 
satis majoribus, orientis a quarta manifeste ante transversam 
interiorem non extra, quamvis pari modo apici costalem attingat 
apici secundae conjunctim. 

Praeterea, palpi rufi vel testacei, vix aliquando linea fusca 
marginali ad apicem cincti, numquam nigricantes. 

Epistomii margo anticus albidi pilosum setulis nigris neque 
parvis praeditus. 

Scutellum lateribus plus vel ininus ferrugineis, macula media 
flavo-albicante , non lineare. 

Alae circiter ut in praecedente tinctae. 

Pedes rufi, tarsis vix fuscioribus: postici raro apice femorum 
et tibiarum parte dilute fuscis. 

Abdomen ut in aegyptiaca fuscum, totum etiam apici albidi 
pilosum, setulis nullis vel pilis nigricantibus permixtis. 

Exemplaria observata Musei Civici Januensis in Persia lecta 
a M. J. Doria, et in Massaua a Clar. 0. Beccari, Camelis 
praesertim sp. bactrianae molesta. 

Sp. 5. — H. camelina SvON. 

Congeneribus distincte major et obscurior , tamen duabus prae- 
cedentibus habitu et conjunctione venae tertiae, in costale, cum 
apice secundae similis, sed notis variis ab una et altera certe 
diversa. 

Ab aegyptiaca difert praecipue: vena tertia longitudinale lon- 
giuscula et valde obliqua, non in venulam transversam brevis- 
simam mutata, quo charactere similis bactrianae ; sed etiam ab 
hac distincta est. 

Palpis intus rufescentibus, apici determinate nigricantibus, non 
totis rufo-testaceis. 

Pedibus plus minus ve fuscis et fusciore-vittatis; non totis vel 
fere totis luteo-testaceis. 

Scutello ferrugineo vitta sub-lineare intermedia pallide sub- 
flavescente. 

Epistomii margine antico , quamvis brevissime, nigro-setuloso: 
et abdominis apice setulis nigris et pilis pallidis permixtis, non 
albidi-totis villosis. 

Speciei exemplaria observavi Musei Civici Januensis et Collec- 
tionis JBellardi , omnia in variis plagis Africae lecta, ubi Ca- 
meli dromedarii parasita. 


Fam. STREBLIDAE, Kltst. 

Gen. Brachytarsina Macq. 

Sp . 1. — B. amboinensis n. 

Char. Gen. 

Corpus hirtum; Caput parvum sub-globulare, oculis a pilis 
tectis. 

Proboscis brevissima; antennae paulo longiores proboscide et 
pluri-setigerae; alae margine toto crebre ciliato. 

Pedes crassiusculi , tarsis brevibus, articulo apicale satis crasso, 
et unguibus duabus simplicibus, scilicet nec bifidis nec trifidis, 
terminantibus. — Thorax grandis, scutello latiusculo etc. 

Quae notae, sp. nostram in genere Macquartiano locandam 
esse indicant, sed aliis characteribus a specie typica congenere 
distinctam, inde eam voco: 

B . amboinensis ^ et sic breviter describo. 

Rufo-testacea , crebre fulvo-hirta, pedibus dilute rufescentibus, 
conjunctionibus tibiarum et femorum fusco-notatis. 

Alae satis longiores abdomine, dilute flavescentes, costa an- 
guste sed distincte fusco-lutei limbata. 

Pedes femoribus superne longe pilosis; tibiis extra breviter 
ciliatis: uncis tarsorum nigris, basi rufescentibus, maxime in- 
curvis, et extrinsecus simplicibus, non denticulatis: articulo ul- 
timo satis incrassato, et longiore praecedentibus conjunctiin, et 
simul neque mediam longitudinem tibiarum aequantibus. 

A sp. flavipenne Macq. statim distinguenda tarsorum structura, 
et praecipue uncis extrinsecus non spinulosis: quibus notis si- 
milis Raymondiae africanae Wlk. (Huberi Frfld.), sed venis alarum 
statim dignoscenda, thoracis, scutelli et abdominis structura etc. 

Specimen unicum observavi Musei Civici Januensis in Am- 
boina a Cei. 0. Beccari inventum, sed animale in quo vivit 
non determinato. 

Geri . Strebla Wdmn. 

(Obs.) Species typica St. vespertilionis Wdm., Latr. , Macq., 
Gray, exclusa synonimia Fabricii quia satis dubia; characteres 
genericos sequentes praebet. 

Antennae et proboscis non observandae. 

Oculi minuti in parte posteriore laterali capitis siti, et partim 
inferi. 

Caput et thorax subglabra, abdomine glaberrimo. 

Alae margine non neque brevissime ciliato: venis longitudi- 
nalibus sex, extrinsecus parallelis, et venulis tribus transversis 
perpendicularibus in medietate apicale alarum sitis. 

Pedes parum et brevissime setulosi; tarsis p en tameris, articulo 
apicale non manifeste crassiore praecedentibus etc. 

Speciei exemplaria aliqua observavi quibus notae istae gene- 
ricae omnes conveniunt, inde Streblis referenda, sed differentiis 
non nullis specifice distinguenda esse cogito a typica vespertilioni 
ut ex. gr. 

Abdomen luteo-pallidum unicolor, non fuscum. 

Scutellum paulo apparens et postice longe setigerum, non 
sub-nullum et nudum ut in figura Wiedmanni, nec distinctum 
et glabrum ut in fig. Macquartii. 

Capitis et thoracis margines laterales prominuli, non rotun- 
dati etc. 

A str. avium Macq. etiam diferre videntur. 

Abdominis colore pallide lutescente non ferrugineo. 

Pedibus abdomine concoloribus, non rufo-fulvis. 

Alarum venis tribus ultimis longitudinalibus margini non pro- 
ductis etc. 

Ideo, quamvis dubitanter, exemplaria mihi nota speciei di- 
stincte refero, sic a me breviter descriptae et nuncupatae. 

S. mexicana n. 

Caput et thorax ferruginea, sub-glabra, et marginibus latera- 
libus prominulis, non rotundatis. 

Scutellum paulo apparens, postice longe setigerum, e thoracis 
colore. 

Abdomen nudum, totum pallide-lutescens. 

Alae dilute flavae, venis longitudinalibus ut in S. vespertilionis 
dispositis, et pari modo, tribus ultimis paulo abbreviatis, non 
margini productis. 

Pedes abdomine concolores, sub-nudi etc. 

Specimina observata collectionis Bellardi in Mexico lecta 
fuerunt, sed animalia in quibus parasita vivunt non designata. 

(Nota). Str . Wiedmannii Kol. non addenda synon. vesper- 
tilionis , et non solum specifice sed etiam generice eam sejun- 
gendam esse pro certo habeo, nam excepta tantum dispositione 
venarum alarium , caeteris notis magni momenti sp. Kole- 
natii distinctissima a Str . vespertilionis Wdm. et revera ab hac 
difert. 

Antennis distinctis et setigeris, non absconditis. 

Oculis latis, superis, sub-intermecliis, non minutis, posticis, 
et sub inferis. 

Alis manifeste margine fimbriato, non nudo nec subnudo. 

Tarsis tetrameris non pentameris et articulo ultimo satis cras- 
siore praecedentibus, non sub-aequaliter exile. 

Corpore tandem pilosulo, non glabro nec sub-glabro etc. 

Qui characteres generis novi institutionem petunt, quod voco 

Kolenatia m. 

cujus species typica erit Strebla Wiedmannii Kol. exclusis syno- 
nimis, a cl. auct. citatis. 

Genus a Raymondia Frdd.; et Brachytarsina Macq. praecipue 
distinguendum, venarum in alis dispositione diversa: tarsorum 
structura, oculorum latitudine et positione, antennarum distinc- 
tione etc. 


